**Мелибекова Сафура Уткуровна,**

Астана қаласы әкімдігінің

№ 56 «Береке» балабақшасы МКҚК

тәрбиеші

 **Аңдардың қысқы тіршілігі**

**Білім беру саласы:** «Коммуникация», «Таным».

**Бөлімі**: Сөйлеуді дамыту, қоршаған ортамен таныстыру.
**Мақсаты**: Қыс мезгілі туралы түсініктерін кеңейту. Өзіне тән ерекшеліктерін ажырата білуге, өз ойын толық жеткізе білуге үйрету. Жабайы аңдарды айыра білуге, атай білуге, олардың қысқы тіршілігі жайында түсінік беру.

**Дамытушылық:** Балалардың логикалық ойлау қабілеттерін дамыту.

**Тәрбиелік:** Балаларды ұйымшылдыққа жануарларға қамқор болуға тәрбиелеу;
**Әдіс - тәсілдері**: Әңгімелесу, түсіндіру, сұрақ – жауап, көрсету, ғажайып сәт, ойын, сергіту сәті.
**Көрнекілігі:** Мазмұнды суреттер, ойынға қажетті заттар.

**Билингвалдық компонент:**

Қыс келді - зима пришла, орманға саяхат -прогулка в лес

**Ұ.О.Қ барысы:**

**І кезең: ұйымдастырушылық -қозғаушылық
Тәрбиеші:** Балалар, күн суық болса да, біздің жүрегіміз жылы. Жылуымызды жан - жағымызға беріп, жылулық шеңберін құрып, келген қонақтарымызбен амандасайық.
Шеңбер болып тұрайық,
Алақанды ашайық,

Күннің нұрын алайық,

Таза ауаны жұтайық (ауаны жұтады)
Журекке жылу салайық.
Мейрімділік шоғын алайық,
Жиналған жылы шуақты,

Қонақтарға шашайық
Салеметсіздерме қонақтар.

Қош келдіңіздер!
**ІІ кезең: Ұйымдастырушылық - ізденістік**

**Тәрбиеші**: Осы мезетте есік қағылады.

Тәрбиеші: Балалар біреу есік қағып жатыр, кім болды екен?

**Дымбілмес кіреді.**

* Cәлеметсіздер ме балалар, мен қазір жылдың қандай мезгілі екенін білмей тұрмын.. Сендер маған көмектесесіздер ме?

**Тәрбиеші:** Сәлеметсіз бе, Дым білмес! Келгенің қандай жақсы болды. Біз балалармен ойын ойнағалы жатырмыз.Ойынның аты «сурет қиындыларын құрастыру.»

д/ойын «сурет қиындыларын құрастыру».

балалар құрастырып болған соң тәрбиеші сұрақтар қояды.

Тәрбиеші: - қандай мезгілді құрастырдыңдар?

Тәрбиеші: - қыс мезгілінде неше ай бар, олар қалай аталады?

Тәрбиеші: - балалар біз кімге көмектестік?

Тәрбиеші: Жарайсыңдар балалар. Қыс мезгілінің белгілерін білеміз бе?
Балалар: Қар жауады, аяз болып, боран соғады.
**Тәрбиеші:** Ендеше, боран соққанын қимылмен қалай көрсетеміз?
( Балалар қолдарын жоғары көтеріп, гуілдейді)
**Тәрбиеші:** Қатты аяз болып, тоңғанда не істейміз?
(Қолдарын қусырап, аяқтарын топырлатады)
**Тәрбиеші:** Ал, күн шыққанда не істейсіңдер?
(Алақай деп қолдарын көтереді)

**Дымбілмес**: Балалар сіздерге рахмет. Мен қазір жылдың қай мезгілі екенін білдім. Қыс мезгілі туралы сіздер көп біледі екенсіздер . Мен сендерге сыйлық әкелдім, қорапшаны апайларыңа тапсырайын.Сіздерге таратып береді. Мен енді кетейін,сіздерге рахмет.
**Тәрбиеші:** Жарайсыңдар балалар! Енді қысқы орманға саяхатқа барайық. Біз далада тоңып қалмау үшін қандай киім киеміз?

д/о : «Қысқы киімдер» балалар тақтада ілінген қысқы киімдерді таңдайды, олар туралы айтып береді.

**Тәрбиеші:** Жарайсыңдар балалар, ал енді осы қыстық киімдерімізді киіп, орманға барайық. Киінудің қимыл әрекеттерін көрсетеді. Шеңбермен жүріп, слайд арқылы орманның бейнесі көрсетіледі.

**Тәрбиеші:** Балалар, қараңдаршы, айнала аппақ қар, ағаштар ақ көрпе жамылғандай, орман тып тыныш, құстардың сайраған дыбыстары да естілмейді.

**Тәрбиеші:** Балалар, қараңдаршы қар үйінділері де көп екен, осы үйінділерді ақырын аттап өтіңдер. Қараңдаршы балалар қандай жануарлар жүр?

**Тәрбиеші**: Жануарлардың тіршілігінде біраз қиындықтар туындайды. Сондықтан кейбір жануарлар қысқа азық жинайды. Мысалы: тиін ағаштың қуысын мекен етеді. Тиінге ағаштармен тез өрмелеуге аяқтары көмектеседі. Ол жаз бойы саңырауқұлақ, жаңғақтарды ағаш қуыстарына жинайды. Қыста соларды қорек етеді. Қасқыр, түлкі – жыртқыш аңдар. Олар өздерінен әлсіз жануарларды ұстап қоректенеді. Аю қысқы ұйқыға кетеді. Ол жаз бойы табанына жинаған майын жалап жатады. Сұр қоян қыста түсін өзгертеді. Аппақ қоян болып ағаш бұтақтарын кеміреді. Балалар қараңдаршы мына қояндар түсін өзгертпепті, қане біз оларға көмектесейік. (қиылған ақ қоянарды сұр қояндарға жапсыру)

**Тәрбиеші:** Балалар, қане енді бір жылынып алайықшы**.**

**Сергіту сәт.**

Боран соғар оң жақтан,

Боран соғар сол жақтан.

Қар лақтырып ойнасақ,

Суық өтер қолғаптан.
Жарайсыңдар балалар, жылынып алдық, енді бақшамызға оралайық. Орлағаннан кейін, жылы киімдерін шешеді.Орындықтарына орналасады.

**ІІІ кезең. Рефлексиялық- түзетушілік**

**Қорытынды.**

**Тәрбиеші: -**Балалар бүгін біз жылдың қандай мезгілі туралы білдік?

**Балалар:** - Қыс мезгілі.

**Тәрбиеші:** - Қыс мезгілі туралы тақпақтар білесіңдер ме?

**Тәрбиеші:** Біз қайда бардық? Қандай жануарға көмектестік?

**Балалар**: Орманға бардық, сұр қоянға көмектестік. Тонын ауыстыруға көмектестік.

**Тәрбиеші:** Ормандағы қандай жануарлары туралы білдік? Олар қалай тіршілік етеді екен?

**Үстел үсті жұмысы**.

«Кім қайда тұрады?»

**Тәрбиеші:** Кел, балалар тұрайық.

 Шеңберді біз құрайық.

 Көріскенше күн жақсы.

 Сау сәламат болайық.

Ал балалар сабақ аяқталды,келген қонақтарға рахмет. Дымбілместің әкелген сыйлығын сіздерге табыстайын.